પિલ્લઇએ ચિંતા વ્યક્તિ કરીને વડાપ્રધાનનું ધ્યાન દોર્યું હતું કે ફોરેન સર્વિસમાં કામ કરતાં કોઈ પણ અમલદારે વિદેશી સાથે લગ્ન કરતાં પહેલાં સરકારની મંજૂરી લેવી જરૂરી છે. કૌલ જે ચીની યુવતીના પ્રેમમાં પડ્યાં હતાં, તે કોણ હતી? જાસૂસ હતી? ચીનની સરકાર સાથે સંકળાયેલી હતી? ચીનાઓએ બિછાવેલી હની ટ્રેપ હતી? યુવતી વિશે ભાગ્યે જ કોઈ જાણકારી ભારતીય અધિકારીઓ પાસે હતી.ચીન સાથે અગત્યના કરાર માટે ચર્ચા કરી રહેલા અધિકારી કોઈને મોહજાળમાં ફસાયા હોય તે ભારતને નુકસાન કરાવે. તેમના અંગત જીવનનું જે થવું હોય તે થાય, ભારતે એ વિચારવાનું હતું કે કૌલનું ધ્યાન કરાર અને તેની જોગવાઈ પર છે કે પોતાની ચીની પ્રેમિકા પર.